Periodeplan September – November 2018

**Sølepytten.**

Hei, alle foreldre på Sølepytten!

Da er barnehageåret godt i gang, og vi har fått nesten alle barna på plass i gruppen. Vi mangler kun en jente som starter i November. Barna ser ut til å finne plassen sin i gruppen, og rutinene i hverdagen er på vei til å falle på plass.

I tiden fremover vil barnehagen jobbe med to temaer som kommer til å gå parallelt. Disse temaene er Livsmestring og helse, og bærekraftig utvikling.



Livsmestring og helse: For oss på Sølepytten vil vårt hovedfokus første måneden være å skape trygghet gjennom omsorg og rutiner. Når barna føler trygghet, øker trivselen, som igjen fører til glede og mestring. For å klare å få dette til, trenger både vi voksne og barna tid og rom. Vår hovedarena for å skape livsmestring og helse, er gjennom leken, samlingsstunder og gjennom hverdagslige rutiner, som bleieskift og garderobesituasjon.

Vi vil bruke samlingene våre til å synge, ha sangleker, fortelle eventyr, etter hvert bruke hjerteprogrammet til å snakke om følelser og vennskap. Vi vil fokusere på sansene våre, gjennom å kjenne på, lukte, se og høre. Dette er ting som vi vil ha fokus på både i innetiden og ta med oss videre ut i naturen.

Når vi er ute på tur vil vi ha fokus på sansene våre. Hva ser vi, hører vi og lukter vi i skogen? Og hvordan kjennes det ut å ta på for eksempel en kongle?



Bærekraftig utvikling: Vi må skape gode holdninger i forhold til å få barna til å bli glad i naturen. Bli man glad i naturen, blir man også glad i å ta vare på den. Gjennom å gå på tur, være ute uansett vær og vind, leke med vann, bruke sansene våre og være gode forbilder i forhold til å ta vare på naturen, kan vi være med på å skape gode holdninger. Vi vil sortere boss, snakke om hva som hører hjemme i naturen og hva som ikke hører hjemme der. Vi vil plukke boss som vi finner i naturen og ta det med oss tilbake til barnehagen. Vi vil også se om vi kan lage oss et lite kunstverk av boss, for å vise at ting kan brukes om igjen.

Diverse info:

* Det blir foreldremøte tirsdag 11. September. Se påmelding på døren.
* Vi minner om at regntøy blir tatt med hjem til tørking hvis det er veldig vått. Er det litt vått må det vrenges, så det tørker.
* Vi går inn i en tid der det kan være mye vær, så pass på at det er nok byttetøy/ varmetøy i kurven.
* Vi tenker å starte med oppstartsamtaler i løpet av september.

Bursdager:

 Hipp hurra for Lucas, som fyller 2 år torsdag 27. September

Skulle dere lure på noe, så ikke nøl med å ta kontakt med en av oss på Sølepytten.

Hilsen Julie, Trude, Audun, Ingri og Bente